นักล่าหุ้นจองเจ็บข้ามปี! SAAM ปิดเทรดวันแรกหลุดจอง 16% เหลือ 1.52 บ.
นักล่าหุ้นจองเจ็บข้ามปี! SAAM ปิดเทรดวันแรกหลุดจอง 16% เหลือ 1.52 บ. จากราคา IPO ที่ 1.80 บ. โดยปิดเทรดวันแรกราคาอยู่ที่ระดับ 1.52 บาท ลบ 0.28 บาท หรือ 15.56% สูงสุดที่ระดับ 1.75 บาท ต่ำสุดที่ระดับ 1.51 บาท มูลค่าการซื้อขาย 95.34 ล้านบาท
7 ม.ค. 2562

ผู้สื่อข่าวรายงานว่า ราคาหุ้น บริษัท เอสเอเอเอ็ม เอ็นเนอร์ยี่ ดีเวลลอปเมนท์ จำกัด (มหาชน) หรือ SAAM ปิดเทรดวันแรกราคาอยู่ที่ระดับ 1.52 บาท ลบ 0.28 บาท หรือ 15.56% สูงสุดที่ระดับ 1.75 บาท ต่ำสุดที่ระดับ 1.51 บาท มูลค่าการซื้อขาย 95.34 ล้านบาท
ทั้งนี้ SAAM เข้าซื้อขายในวันนี้ (7 ม.ค.) เป็นวันแรก โดยมีราคา IPO ที่ 1.80 บาท โดย บริษัทหลักทรัพย์ทรีนีตี้ จำกัด เป็นที่ปรึกษาทางการเงิน
สำหรับ SAAM ประกอบธุรกิจของกลุ่มบริษัท แบ่งออกเป็น 3 ธุรกิจ ดังนี้ 1.จัดหาสถานที่ตั้งและให้บริการที่เกี่ยวข้องภายในโครงการโรงไฟฟ้าพลังงานหมุนเวียน 2.ลงทุนในกิจการโรงไฟฟ้าพลังงานหมุนเวียน 3.พัฒนาโครงการโรงไฟฟ้าพลังงานหมุนเวียนเพื่อจำหน่าย